
ZAHODNI ROB FURLANIJE 

CIMA MANERA,  CIMON DEL CAVALLO,  2251 m, 

V SOBOTO,  18. junija 2011 

MED JULIJSKIMI ALPAMI IN DOLOMITI SE OD REKE ZILE 

DALEČ NA JUG PREK TILMENTA, MEDUNE IN CELLINE VRSTE GREBENI KARNSKIH ALP, 

DOKLER NE PONIKNEJO DVA TISOČ METROV NIŽE V FURLANSKI IN BENEŠKI RAVNICI.

NA POSLEDNJEM GREBENU IZSTOPATA COL NUDO IN CIMA MANERA. 

NA PLANOTI POD SLEDNJO 

JE V ZADNJIH LETIH ZRASLO VELIKO NE LE ZIMSKO ŠPORTNO SREDIŠČE PIANCAVALLO. 

KRAJ JE ODLIČNO IZHODIŠČE ZA VZPON NA MOGOČNO GORO, 

KI V MNOGOČEM SPOMINJA NA KRN NAD SOŠKO DOLINO. 

KAKOR SE HODIJO POZIMI ZA EN DAN SMUČAT V PIANCAVALLO, 

TAKO SE LAHKO POLETI OD TAM POVZPNEMO NA CIMO MANERO, 

KAMOR VAS SKUPAJ S Petrom Pasarjem PRAV LEPO VABIMO. 

S POSTAJALIŠČA POD DIVJIM KOSTANJEM NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPELJEMO OD PETIH ZJUTRAJ, OB 5:00. 

IZBEREMO TRŽAŠKI KRAK AVTOMOBILSKE CESTE. PRI PORTOGRUARU, 5 m, 

ZAVIJEMO NA HITRO CESTO A28, KI JO ZAPUSTIMO V PORDENONU, 24 m. 

OB JUŽNO VZNOŽJE KARNSKIH ALP DOSPEMO V AVIANU, 158 m, 

O KATEREM NAJVEČKRAT SLIŠIMO V ZVEZI Z LETALIŠČEM ZAVEZNIŠTVA NATO... 

ŠE 14 km DOBRE GORSKE CESTE JE DO IZHODIŠČA V PIANCAVALLU, 1283 m. 

ZA NOGOMETNIM IGRIŠČEM SE ZAČNE POT 924, POT BOTANIKOV Zanichellija IN Stefanellija. 

ČEZ OSTANEK PLANINE CAPOVILLA, 1300 m, 

JI SLEDIMO DO ZNAMENJA, 1700 m, OB VSTOPU V VAL SUGHET. 

DOLINO OBDAJA VENEC GORA V OBLIKI ORJAŠKE PODKVE, 

KI JE PRIBITA S PETIMI ŽEBLJI, PETIMI VRHOVI Z VIŠINAMI NAD 2000 METROV. 

KO NA RAZPOTJU OB ZNAMENJU ZAVIJEMO DESNO, 

SMO SE ODLOČILI ZA VSEH PET PO POTI Alta Via dei Rondoi. 

OZNAČILI IN PO LASTOVKAH IMENOVALI SO JO PLANINCI IZ AVIANA ŽE LETA 1969. 

LASTOVKE NAS PRIPELJEJO NA PRVO ŽEBLJICO, CIMON DEI FURLANI, 2183 m,

KI JE MED VSEMI PETIMI EDINA VSA NA FURLANSKIH TLEH. 

SLEDI SESTOP V ŠKRBINO, FORCELLA DEI FURLANI, 2110 m, 

IN KAJPADA PONOVEN VZPON, TOKRAT ŽE NA DEŽELNI MEJNI VRH CIMA MANERA, 2251 m. 

IME POMENI MENDA sekiro, DRUGE PA OBLIKA VRHA SPOMINJA NA konja, 

KAR DOKAZUJETA IMENI CIMON DEL CAVALLO IN MONTE CAVALLO. 

PO JUGOZAHODNEM GREBENU SESTOPIMO V ŠKRBINO, FORCELLA DEL CAVALLO, 2055 m. 

SLEDI TRETJA ŽEBLJICA, CIMON DI PALANTINA, 2190 m, 

KI JO JE MOČ TUDI OBITI 10 minut POD VRHOM. 

IZ ŠKRBINE FORCELLA COLOMBERA, 1974 m, PRIDEMO NA MONTE COLOMBERA, 2066 m, 

IZ ŠKRBINE FORCELLA TREMOL, 1974 m, PA NA POSLEDNJI VRH MONTE TREMOL, 2007 m. 

VISOKO POD VRH PRIPELJE IZ PIANCAVALLA TUDI SMUČARSKA SEDEŽNICA, 1802 m, 

TAKO DA SE POLEG POTI 993 

LAHKO ODLOČIMO ZA KAKŠNO BLIŽNJICO NA IZHODIŠČE V ŠPORTNEM SREDIŠČU, 1283 m. V 7 urah BREZ STUDENCEV OB POTI SMO NAPABERKOVALI okoli 1400 metrov VZPONOV.

POLEG DOBRE OBUTVE STA OBVEZNA ČELADA IN SAMOVAROVALNI KOMPLET. 

SPET DOMA BOMO PO ISTIH CESTAH MED 10. in 11.uro ZVEČER. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 35,00 €. 

                                        VAREN KORAK ČEZ KONJSKO PODKEV!                                 Tone  Primožič

